Predkladacia správa
Materiál „Návrh na zrušenie uznesenia vlády SR č. 677/2001 zo dňa 18. júla 2001 k návrhu manuálu pre poskytovanie podpory na zriaďovanie priemyselných parkov“ predkladá podpredseda vlády a minister hospodárstva SR ako iniciatívny materiál.
Vláda SR uznesením vlády SR č. 677/2001 schválila dňa 18 júla 2001 „Návrh manuálu pre poskytovanie podpory na zriaďovanie priemyselných parkov“ (ďalej len „manuál“). „Manuál“ bol vypracovaný na základe uznesenia vlády SR č. 363/2001 zo dňa 25. apríla 2001, kde bolo uložené podpredsedovi vlády SR p. Miklošovi, ministrovi hospodárstva SR a ministrovi výstavby a regionálneho rozvoja SR „predložiť na rokovanie vlády mechanizmus schvaľovania podpory pre priemyselné paky“. 
Ako návod (pre žiadateľov – obce) na postup pri predkladaní žiadostí o poskytnutie podpory na zriadenie priemyselného parku bol vypracovaný „manuál“, v ktorom bol zapracovný aj zákon č. 193/2001 Z. z. o podpore na zriadenie priemyselných parkov a o doplnení zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, ktorý vstúpil do platnosti dňa 1. júna 2001. „Manuál“ obsahuje aj hlavné kritériá, ktoré musí žiadateľ o poskytnutie podpory splniť, a zároveň upravuje mechanizmus schvaľovania jednotlivých žiadostí. 
Dňom 1. mája 2003 nadobudlo účinnosť nariadenie vlády SR č. 143 z 30. apríla 2003, ktorým sa mení a dopĺňa nariadenie vlády SR č. 152/1996 Z. z. o základných sadzbách odvodov za odňatie poľnohospodárskej pôdy z poľnohospodárskeho pôdneho fondu v znení neskorších predpisov.  Súčasne bol tiež zmenený a doplnený zákonom č. 156/2003 Z. z. z 24. apríla 2003, zákon č. 193/2001 Z. z. o podpore na zriadenie priemyselných parkov a o doplnení zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov (ďalej len „zákon“). 
Vzhľadom na vyššie uvedené novely, vypracovalo Ministerstvo hospodárstva SR „Postup Ministerstva hospodárstva SR pri poskytovaní podpory na zriaďovanie priemyselných parkov podľa zákona č. 193/2001 Z. z. o podpore na zriadenie priemyslených parkov v znení zákona č. 156/2003 Z. z. “(ďalej len „postup“). Tento „postup“, ktorý vznikol aktualizáciou pôvodného „manuálu“ spresňuje a vysvetľuje proces pri predkladaní žiadostí ako aj hlavné kritériá, ktoré musí žiadateľ o poskytnutie podpory splniť, zároveň upravuje mechanizmus schvaľovania jednotlivých žiadostí. Súčasťou „postupu“ sú náležitosti žiadosti o poskytnutie podpory na zriadenie priemyselného parku spolu s obsažným vysvetlením jednotlivých príloh, ktoré sú zo „zákona“ povinnou súčasťou tejto žiadosti a zákon č. 193/2001 Z. z. o podpore na zriadenie priemyselných parkov a o doplnení zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov ich bližšie nešpecifikuje. Jednou z nosných častí „postupu“ sú aj kritériá, na základe ktorých sa vypracováva odborný posudok k schváleniu žiadosti.
„Postup“ bol prerokovaný a schválený v porade vedenia MH SR dňa 05. júna 2003 a je prílohu predkladaného materiálu „Návrh na zrušenie uznesenia vlády SR č. 677/2001 zo dňa 18. júla 2001 k návrhu manuálu pre poskytovanie podpory na zriaďovanie priemyselných parkov“ . „Postup“ nahradí doteraz platný „manuál“.
 Po prerokovaní materiálu „Návrh na zrušenie uznesenia vlády SR č. 677/2001 zo dňa 18. júla 2001 k návrhu manuálu pre poskytovanie podpory na zriaďovanie priemyselných parkov“ bude „postup“ zverejnený na internetovej stránke Ministerstva hospodárstva SR a vo vestníku Ministerstva hospodárstva SR.
Materiál „Návrh na zrušenie uznesenia vlády SR č. 677/2001 zo dňa 18. júla 2001 k návrhu manuálu pre poskytovanie podpory na zriaďovanie priemyselných parkov“ nemá finančný, ekonomický, enviromentálny vplyv ani vplyv na zamestnanosť.